Seinnu árini hevur hann tó búð í Føroyum, og er eftirhondini líka nógv føroyingur sum amerikanari, tó at eingi beinleiðis ættarbond stava higani. Vandi oyggjaleikalandsliðið Joel Cole, sum er 48 ára gamal, kom til Føroya fyrstu ferð í 1986. Upprunaliga hevði hann søkt um at sleppa til Danmarkar, sum skiftisnæmingur. Í Føroyum gekk Joel í 2. g á Kambsdali og sigldi ímillum, tí hann endaði við at búgva í Klaksvík hjá einari familju, sum tók sær sera væl av honum. Tøtt sambond blivu knýtt, og familjan er framvegis ein stórur partur av lívinum hjá honum. Tá Joel kom til Føroya, hevði hann vant tíggjudyst í frælsum ítrótti í USA í nøkur ár, og tað frætti onkur. 12 tons av viði Áhugin fyri tí skapandi hevur Joel altíð havt, men tað var ein serlig hending í 1997, sum setti ferð á hansara arbeiði við trælist. Ein ódn gjørdi av við heili 70 prosent av teimum stóru trøunum í heimbýnum Shakopee og har á leið, og tá Joel hoyrdi, at myndugleikarnir bara ætlaðu at samla brotnu trøini saman og antin brenna tey ella tyrva tey, byrjaði hann at samla. Hann fekk hendur á nógvum viði og brúkti fleiri ár um at samla, saga og turka. Við sær til Føroya tók hann 12 tons, sum hann síðani hevur arbeitt við, og tað eru verk úr hesi stóru mongd, sum fólk kunnu uppliva í Østrøm frá leygardegnum. Brúkslutir og list Joel Cole arbeiðir bæði við at framleiða brúkslutir, so sum borð, skeribrettir, skálir og stakar, men visuellu listarligu lutirnir, sum taka støði í tí, sum træið sjálvt sigur einum, eru teir sum fylla mest á framsýningini. Og tá tú spyrt Joel, um hann er handverkari ella listamaður, er hann ikki í iva. Framsýningin er opin frá 7. til 14. mai (10.00 til 17.30) Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg